Ukrainadagi turnirda o‘zbek kurashchilari bronzaga sazovor bo‘ldi

Ukrainaning Xarkov shahrida yoshlar o‘rtasida sport ustasi Leonid Dunay xotirasiga bag‘ishlangan erkin kurash bo‘yicha an’anaviy xalqaro turnir bo‘lib o‘tdi. Turnirda O‘zbekiston terma jamoasi a’zolari Hojiakbar O‘tkirov va Sirojiddin Hasanovlar 50 va 60 kilogramm vazn toifasida bronza medallari sohibi bo‘ldi, deb xabar berdi Anons.uz.

“Men sportchilarimizning chiqishlaridan qoniqdim. Balki ularga biroz omad yetishmagandir, biroq bu hali mavsumning boshlanishi. Tez orada ushbu yosh toifasida boshqa xalqaro turnirlar boshlanadi”, — deya ta’kidladi erkin kurash bo‘yicha O‘zbekiston yoshlar terma jamoasi murabbiyi Olim Hikmatov.
Ushbu turnirda Ukraina va O‘zbekiston jamoalaridan tashqari, Rossiya, Armaniston, Gruziya va Moldovadan kurashchilar ishtirok etdi.